6.

Godina 6. (VI) bila je redovna godina koja počinje u petak u julijanskom kalendaru. U svoje vrijeme je bila poznata kao Godina konzulstva Lepida i Aruncija ili, rjeđe, godina 759. Ab urbe condita. Oznaka "6." za ovu godinu se koristi od ranog srednjeg vijeka, kada je kalendarska era Anno Domini u Evropi postala glavna metoda za imenovanje godina.
 Događaji 
 Judeja i Mezija postaju rimske provincije. Prvi guverner Mezije je Cecina Sever, guvernerom Judeje postaje guverner Sirije Publije Sulpicije Kvirinije, kome su na raspolaganju legije X Fretensis, III Gallica, VI Ferrata i XII Fulminata
 Marko Emilije Lepid i Lucije Aruncije služe kao rimski konzuli.
 januar - U Kini među stanovništvom raste briga za život mladog cara Ping Di nakon što je Mars na nebu nestao iza Mjeseca.Klingaman, William K., The First Century: Emperors, Gods and Everyman, 1990, p 66
 Tiberije se sprema za rat protiv Markomana i njihovog kralja Marboda te u tu svrhu gradi logor po imenu Karnuntum kao baze za operacije, u kojima bi glavnu ulogu trebala imati Legio XX Valeria Vitrix.
 3.2. — Kineski car-dječak Ping Di umire od nepoznate bolesti u dobi od 14 godina; carski regent Wang Mang kao novog cara bira 2-godišnjeg Ruzi Yinga, te započinje eru Jushe dinastije Han.
 Kvirinije provodi popis stanovništva u Judeji (po Flaviju Josipu), što u provinciji dovodi do ustanka na čelu sa Judom Galilejcem, a koga pomaže farizej Zadok. Ustanak je ugušen, a ustanici razapeti na križ, ali nakon njega nastaje zelotski pokret čiji članovi smatraju Boga svojim jedinim gospodarom.
 U Kini kandidati za političku službu moraju polagati ispit.
 Teofil postaje arhont Atene, posljednji o kome postoje zapisi do godine 23.
 Herod Arhelaj, etnarh Samarije, Judeje i Idumeje je svrgnut i prognan u današnji Vienne u Francuskoj.
 Počinje pobuna dalmatinsko-panonskih Ilira protiv rimske vladavine (Batonski rat).
 U Rimu počinje izgradnja hrama Concordia. Završava se izgradnja u 10. godini.
 Sagrađena rimska tvrđava koja će kasnije postati grad Wiesbaden.
 U Rimu dolazi do nestašice hrane, zbog koje car August udvostručuje podjelu žita narodu.
 August Agripu Postuma, jednog od svojih usvojenih sinova, tjera u egzil na otok Planazija.
 Nastojeći osigurati isplatu posebnih dodataka za veterane legija koji odlaze u mirovinu, car August osniva posebnu blagajnu zvanu aerarium militare (170 miliona sestercija).
 maj - jun -Sumnjičavi članovi carskog klana Liu odlučuju svrgnuti Wang Manga te započinju podsticati seljačke pobune. Prvu od njih vodi Liu Chong, markiz od Ang-Zonga (alias Markiz od An-chunga) sa malom vojskom .

 6. u temama 

 Rođeni 
 Isus - posljednja moguća godina rođenja, ako se temelji na Kvirinijevom popisu napravljenom iste godine (sumnje među historičarima).
 Neron, rimski aristokrat, sin Germanika i Agripine Starije (u. 30).
 Milonija Cezonija, rimska carica (u. 41).

 Umrli 
 3.2. – Ping, kineski car iz dinastije Han (rođen 9. p. n. e.)
 Kleopatra Selena II, egipatska vladarica Kirenajke i Libije (rođena 40. p. n. e.)
 Orod III, partski car

 Napomene i reference 

 Vanjski linkovi 

 http://www.unrv.com/government/consul-1-ad.php
 http://ancienthistory.about.com/library/bl/bl_consuls_table.htm 
 http://www.friesian.com/romconsl.htm